分类：文化/艺术-文学
问题：对诗蔡女昔造胡笳声，一弹一十有八拍。胡人落泪沾边草，汉使断肠对归 
蔡女昔造胡笳声，一弹一十有八拍。
胡人落泪沾边草，汉使断肠对归客

回答：古戍苍苍烽火寒，大荒沈沈飞雪白。 
先拂商弦后角羽，四郊秋叶惊??骸?
董夫子，通神明，深山窃听来妖精。 
言迟更速皆应手，将往复旋如有情。 
空山百鸟散还合，万里浮云阴且晴。 
嘶酸雏雁失群夜，断绝胡儿恋母声。 
川为静其波，鸟亦罢其鸣。 
乌孙部落家乡远，逻娑沙尘哀怨生。 
幽音变调忽飘洒，长风吹林雨堕瓦。 
迸泉飒飒飞木末，野鹿呦呦走堂下。 
长安城连东掖垣，凤凰池对青琐门。 
高才脱略名与利，日夕望君抱琴至。